नई दिल्ली। कांग्रेस की अगुवाई में देश के 21 राजनीतिक दल जहां पेट्रोल-डीजल के बढ़ते दाम और महंगाई को लेकर सरकार को घेरने के लिए देश व्यापी बंद कर रहे हैं वहीं भाजपा इन सबसे बेफिक्र मिशन 2019 की तैयारी में जुटी हुई है। दो दिन चली राष्ट्रीय कार्यकारिणी की बैठक में यह साफ कर दिया गया कि पार्टी चुनाव जीतने में कोई कोर कसर नहीं छोड़ना चाहती। पार्टी अध्यक्ष अमित शाह ने भी कहा कि इस बार चुनाव में जीत की मुहर लगी तो 50 साल तक पार्टी को कोई सत्ता से हिला नहीं सकता। लोकसभा की एक-एक सीट को लेकर पार्टी रणनीति बना रही है। ऐसी खबर है कि प्रधानमंत्री नरेंद्र की सीट को लेकर भी मंथन चल रहा है।